CELEX: 32013R1418
Language: lt
Date: 2013-12-17 00:00:00
Title: 2013 m. gruodžio 17 d. Komisijos įgyvendinimo reglamentas (ES) Nr. 1418/2013 dėl gamybos ir prekybos planų pagal Europos Parlamento ir Tarybos reglamentą (ES) Nr. 1379/2013 dėl bendro žvejybos ir akvakultūros produktų rinkų organizavimo

28.12.2013   
            
            
               LT
            
            
               Europos Sąjungos oficialusis leidinys
            
            
               L 353/40
            
         
      KOMISIJOS ĮGYVENDINIMO REGLAMENTAS (ES) Nr. 1418/2013
   2013 m. gruodžio 17 d.
   dėl gamybos ir prekybos planų pagal Europos Parlamento ir Tarybos reglamentą (ES) Nr. 1379/2013 dėl bendro žvejybos ir akvakultūros produktų rinkų organizavimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1379/2013 dėl bendro žvejybos ir akvakultūros produktų rinkų organizavimo (1), ypač į jo 29 straipsnį,
   kadangi:
   
               (1)
            
            
               žvejybos ir akvakultūros produktų gamintojų organizacijos turėtų padėti siekti bendros žuvininkystės politikos ir bendro žvejybos ir akvakultūros produktų rinkų organizavimo tikslų;
            
         
               (2)
            
            
               visų pirma, Reglamente (ES) Nr. 1379/2013 numatyta, kad žvejybos produktų gamintojų organizacijos taiko priemones, kuriomis siekia remti tvarią žvejybos veiklą, sumažinti sužvejojamų nepageidaujamų žuvų kiekį, gerinti žvejybos produktų atsekamumą ir panaikinti NNN žvejybos praktiką, o akvakultūros produktų gamintojų organizacijos taiko priemones, kuriomis siekia remti tvarią akvakultūros veiklą, užtikrinti, kad ji būtų vykdoma pagal strateginius nacionalinius planus ir būtų naudojami tvarūs akvakultūros metodai;
            
         
               (3)
            
            
               be to, Reglamente (ES) Nr. 1379/2013 numatyta, kad žvejybos ir akvakultūros produktų gamintojų organizacijos taiko priemones, kuriomis siekia gerinti prekybą produktais ir ekonominę naudą gamintojams, stabilizuoti rinką ir mažinti žvejybos poveikį aplinkai;
            
         
               (4)
            
            
               gamybos ir prekybos planais, kuriuos gamintojų organizacijos pateikia savo kompetentingoms nacionalinėms institucijoms, turėtų būti siekiama bendro žvejybos ir akvakultūros produktų rinkų organizavimo tikslų;
            
         
               (5)
            
            
               siekiant palengvinti vienodą visų gamintojų organizacijų gamybos ir prekybos planų įgyvendinimą ir užtikrinti, kad planų struktūra būtų tinkama siekiant Reglamento (ES) Nr. 1379/2013 3 ir 7 straipsniuose nurodytų tikslų, Komisija turėtų nustatyti bendrą formą;
            
         
               (6)
            
            
               turėtų būti nustatytas bendras gamybos ir prekybos planų pateikimo terminas, kad būtų galima laiku patvirtinti šiuos planus atsižvelgiant į tai, kad būtina parengti tinkamą finansinės paramos, kuria būtų galima naudotis vykdant tuos planus pagal būsimą Sąjungos teisės aktą, kuriuo bus nustatytos finansinės paramos jūrų ir žuvininkystės politikai 2014–2020 m. sąlygos, finansinį programavimą;
            
         
               (7)
            
            
               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Gamybos ir prekybos planų forma ir struktūra
   Reglamento (ES) Nr. 1379/2013 28 straipsnyje nurodytų gamybos ir prekybos planų (toliau – planai) forma ir struktūra yra nustatyti šio reglamento priede.
   2 straipsnis
   Planų pateikimo terminai ir tvarka
   1.   Gamintojų organizacijos pirmuosius planus kompetentingoms nacionalinėms institucijoms pateikia iki 2014 m. vasario mėn. pabaigos. Po 2014 m. sausio 1 d. pripažintos gamintojų organizacijos pirmuosius planus kompetentingoms nacionalinėms institucijoms pateikia per aštuonias savaites po pripažinimo. Vėlesni planai pateikiami likus aštuonioms savaitėms iki tuometinių planų galiojimo pabaigos.
   2.   Jei kompetentinga nacionalinė institucija mano, kad gamintojų organizacijos pateiktas planas yra tinkamas siekiant Reglamento (ES) Nr. 1379/2013 3 ir 7 straipsniuose nurodytų tikslų, ji patvirtina planą per šešias savaites nuo gavimo ir nedelsiant apie tai informuoja gamintojų organizaciją.
   3.   Jei kompetentinga nacionalinė institucija mano, kad pateiktas planas yra netinkamas siekiant Reglamento (ES) Nr. 1379/2013 3 ir 7 straipsniuose nurodytų tikslų, ji apie tai informuoja gamintojų organizaciją per šio straipsnio 2 dalyje nustatytą terminą. Gamintojų organizacija iš dalies pakeistą planą pateikia per dvi savaites.
   4.   Iš dalies pakeisto plano patvirtinimo terminas yra keturios savaitės nuo jo gavimo dienos.
   5.   Jei kompetentinga nacionalinė institucija nepatvirtina ar neatmeta plano pagal 2 ar 4 dalį, planas laikomas patvirtintu.
   3 straipsnis
   Planų persvarstymas
   1.   Jei kompetentinga nacionalinė institucija mano, kad pagal Reglamento (ES) Nr. 1379/2013 28 straipsnio 4 dalį pateiktas persvarstytas planas yra tinkamas siekiant to reglamento 3 ir 7 straipsniuose nurodytų tikslų, ji patvirtina planą per keturias savaites nuo gavimo ir nedelsiant apie tai informuoja gamintojų organizaciją.
   2.   Jei kompetentinga nacionalinė institucija mano, kad pateiktas persvarstytas planas yra netinkamas siekiant Reglamento (ES) Nr. 1379/2013 3 ir 7 straipsniuose nurodytų tikslų, ji apie tai informuoja gamintojų organizaciją per šio straipsnio 1 dalyje nustatytą terminą. Gamintojų organizacija iš dalies pakeistą planą pateikia per dvi savaites.
   3.   Iš dalies pakeisto plano patvirtinimo terminas yra keturios savaitės nuo jo gavimo dienos.
   4.   Jei kompetentinga nacionalinė institucija nepatvirtina ar neatmeta persvarstyto plano pagal 1 ar 3 dalį, planas laikomas patvirtintu.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 17 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  Žr. šio Oficialiojo leidinio p. 1.
   
      PRIEDAS
      
         IŠSAMI GAMYBOS IR PREKYBOS PLANŲ STRUKTŪRA
      
      1   SKIRSNIS
      
         Bendra informacija apie gamintojų organizaciją
      
      
                  —
               
               
                  Pavadinimas
               
            
                  —
               
               
                  Tipas
               
            
                  —
               
               
                  Identifikavimo kodas
               
            
                  —
               
               
                  Vieta
               
            
                  —
               
               
                  Narių skaičius
               
            
                  —
               
               
                  Apyvarta (išsamiai apie kiekvieną rūšį)
               
            
                  —
               
               
                  Sužvejotų arba surinktų žuvų kiekio tūris (išsamiai apie kiekvieną rūšį)
               
            2   SKIRSNIS
      
         Gamybos programa ir prekybos strategija
      
      Šiame skirsnyje pateikiamas orientacinis tiekimo grafikas ir nurodoma, kaip bus užtikrintas (ypač pagrindinių parduodamų rūšių žuvų) tiekimo adekvatumas pagal rinkos poreikius kokybės, kiekio ir pateikimo atžvilgiu.
      3   SKIRSNIS
      
         Priemonės, kuriomis siekiama įgyvendinti Reglamento (ES) Nr. 1379/2013 7 straipsnyje nustatytus tikslus
      
      Šiame skirsnyje, be kita ko, apibūdinamos atitinkamos Reglamento (ES) Nr. 1379/2013 8 straipsnyje numatytos priemonės, kurias gamintojų organizacija ketina taikyti siekdama įvairių to paties reglamento 7 straipsnyje nustatytų tikslų.
      4   SKIRSNIS
      
         Priemonės, skirtos tam tikrų rūšių žuvų tiekimui koreguoti
      
      Šiame skirsnyje, be kita ko, apibūdinamos atitinkamos Reglamento (ES) Nr. 1379/2013 8 straipsnyje numatytos priemonės, kurias gamintojų organizacija ketina taikyti siekdama koreguoti rūšių, kurios paprastai per metus kelia su prekyba susijusių sunkumų, žuvų tiekimą.
      5   SKIRSNIS
      
         Sankcijos ir kontrolės priemonės
      
      Šiame skirsnyje pateikiamas sankcijų, taikomų už skirtingų rūšių pažeidimus, kurie gali būti padaryti įgyvendinant gamybos ir prekybos planus. Be to, jame gali būti apibūdintos atitinkamos Reglamento (ES) Nr. 1379/2013 8 straipsnyje numatytos priemonės, kurias gamintojų organizacija ketina taikyti siekdama užtikrinti kontrolę ir jų narių veiklos atitiktį jų nustatytoms taisyklėms.